Diari Oficial de la Generalitat Valenciana


Sumari del DOGV 9189, del 06-10-2021 (2021/9473)

Informació pública de la declaració de caducitat i de la resolució de l'adjudicació del programa per al desenvolupament de l'actuació integrada PAI-III-A de les normes subsidiàries i de la cancel·lació de la programació.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9189

Data del DOGV
:   06-10-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/9473


Data del document
:   20-09-2021

Organisme emissor
:   Ajuntament de Petrés

Tipus de document
:   Anunci

Descriptors 

:   * Petrés
    * pla d'urbanisme
    * administració local

Informació pública de la declaració de caducitat i de la resolució de l'adjudicació del programa per al desenvolupament de l'actuació integrada PAI-III-A de les normes subsidiàries i de la cancel·lació de la programació. [2021/9473]  
El Ple de l'Ajuntament de Petrés, el 16 de setembre de 2021, en la sessió extraordinària núm. 08/2021, va adoptar el següent acord:  
  
Primer. Acordar, de conformitat amb els articles 29.10 i 29.13 LRAU, els fonaments de dret d'aquesta resolució, l'informe de la secretària de data 15 de juliol de l'any 2021 i el Dictamen 507/2021 (exp. 476/2021), del Consell Jurídic Consultiu de la Comunitat Valenciana, la caducitat i resolució de l'adjudicació del Programa per al desenvolupament de l'actuació integrada corresponent a la unitat d'execució «A» del polígon P-III de les normes subsidiàries de planejament municipal de Petrés, atorgada a favor de la mercantil Antonio Mellado Cuenca Construccions i Promocions, SL, i la cancel·lació de la programació a conseqüència de l'incompliment dels terminis establits com a obligacions en el conveni urbanístic que s'assenyala en els antecedents de fet d'aquesta resolució.  
Atés el moment procedimental del Programa per al desenvolupament de l'actuació integrada corresponent a la unitat d'execució «A» del polígon P-III de les normes subsidiàries de planejament municipal de Petrés, no pertoca realitzar cap dels pronunciaments assenyalats en el 29.13, últim paràgraf, apartats A), B), C) i D) LRAU, sense perjudici de la futura classificació i qualificació urbanística que el futur pla general de Petrés puga atorgar als terrenys inclosos dins de l'esmentada unitat d'execució.  
  
Segon. Acordar, de conformitat amb l'informe de la secretària de data 15 de juliol de l'any 2021 i el Dictamen 507/2021 (exp. 476/2021), del Consell Jurídic Consultiu de la Comunitat Valenciana, la confiscació de l'aval per import de 32.883,16 €, atorgat per l'entitat Caixa Rural del Mediterrani, Rural Caixa, S. Coop. de Crèdit (actualment CAJAMAR), el dia 25 d'agost de l'any 2008, inscrit en el Registre Especial d'Avals amb el número 27483, tal com assenyala l'estipulació cinquena (garanties) del conveni urbanístic que s'assenyala en l'antecedent de fet quart d'aquesta resolució, per a assegurar el compliment de les previsions del programa.  
  
En aquest sentit, el Dictamen 507/2021 (exp. 476/2021), del Consell Jurídic Consultiu de la Comunitat Valenciana, assenyala:  
«Dit això, i com es va indicar en el Dictamen núm. 577/2019, l'Ajuntament haurà de procedir a la resolució de l'adjudicació, amb els efectes de l'article 113.3 i 4 del text refós de la Llei de contractes del sector públic, que estableix que «quan el contracte es resolga per incompliment culpable del contractista, li serà confiscada la garantia i, a més, haurà d'indemnitzar a l'Administració pels danys i perjudicis ocasionats en el que excedisquen de l'import de la garantia confiscada», i que «en tot cas, l'acord de resolució contindrà un pronunciament exprés sobre la procedència o no de la pèrdua, devolució o cancel·lació de la garantia constituïda».  
  
Tercer. Notificar la present resolució al Consell Jurídic Consultiu de la Comunitat Valenciana, a la mercantil Antonio Mellado Cuenca, Construccions i Promocions, SL, a l'entitat bancària Caixa Rural del Mediterrani, Rural Caixa, S. Coop. de Crèdit (actualment CAJAMAR), en qualitat d'avalista per la possibilitat de confiscació de la garantia, i als altres interessats en l'expedient administratiu, als efectes oportuns.  
  
  
Petrés, 20 de setembre de 2021.- L'alcalde: Pere Peiró Garcia.